DODATOK č.1

VŠEOBECNE ZÁVÄZNÉHO NARIADENIA
OBCE HEĽPA
č. 1/2008

O URČENÍ VÝŠKY PRÍSPEVKU NA ČIASTOČNÚ ÚHRADU NÁKLADOV
V ŠKOLÁCH A ŠKOLSKÝCH ZARIADENIACH

Článok I.

Všeobecne záväzné nariadenie Obce Heľpa č. 1/2008 o určení výšky príspevku na čiastočnú úhradu nákladov v školách a školských zariadeniach schválené Uznesením č. 123/2008 zo dňa 20. septembra  2008, účinné od 6. októbra 2008 sa mení a dopĺňa takto:

V Článku 2 – Základná umelecká škola
V bode 1. Výška úhrady nákladov na štúdium v ZUŠ sa mení suma v odseku 1.a),1.b),1c),1c) nasledovne:

1. Obec Heľpa zmysle § 49 ods. 4 a ods. 5 zákona NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých predpisov určuje výšku príspevku na štúdium v základnej umeleckej škole:

a) zákonný zástupca žiaka prispieva mesačne sumou pri individuálnej forme štúdia:
-	3,70€ (111,37 SK) čo predstavuje minimálne 1,5 % sumy životného minima pre jedno nezaopatrené dieťa, 
b) zákonný zástupca žiaka prispieva mesačne sumou pri individuálnej forme štúdia:
-	2,5 € (75,31 SK) čo predstavuje minimálne 1,5 % sumy životného minima pre jedno nezaopatrené dieťa, pri individuálnej forme štúdia
c) forma štúdia pre plnoletú fyzickú osobu pri individuálnom vyučovaní ako aj pri skupinovom
vyučovaní,
-	10,- € (301,26 SK)
d) zákonný zástupca žiaka prispieva mesačne sumou pri prípravnej forme štúdia 
-	2,5 € (75,31 SK) čo predstavuje minimálne 1,5 % sumy životného minima pre jedno nezaopatrené dieťa, pri individuálnej forme štúdia

Tento dodatok k VZN č. 1/2008,  bol schválený Uznesením OZ v Heľpe, č. 67/2009 dňa 25.9. 2009 a bolo vyvesené na úradnej tabuli obce Heľpa v dňoch od 26. 9. – 12. 10. 2009.
Účinnosť nadobúda dňa 12. 10. 2009.

								Jozef Fillo, v.r.
							       starosta obce Heľpa